《春晚杂兴四首 其三》
宋代·方一夔

花神衣补去青宫，紫阵红围一夜空。华发龙钟寒食酒，青芜狼藉落花风。

雨声点滴春愁里，世态侵寻客路中。我欲凭高寄萧散，暂舒老眼数归鸿。

作者简介：宋元之际严州淳安人，一名夔，字时佐，自号知非子。方逢辰孙。以荐领教郡庠，未几退，隐富山，授徒讲学，学者称为富山先生。有《富山遗稿》。